b'\n_START_ARTICLE_\nMarketing magazin\n_START_SECTION_\nZgodovina\n_START_PARAGRAPH_\nV okviru \xc4\x8dasnika Delo je leta 1981 iz\xc5\xa1la prva \xc5\xa1tevilka Marketing magazina, ki se je takrat imenoval marketin\xc5\xa1ki \xc4\x8dasopis Media marketing. Leta 1991 se je Media marketing preimenoval v Marketing magazin  in je po tem, ko je razpadla nekdanja skupna republika Jugoslavija izhajal samo v slovenskem jeziku.  Ustanovitelj in prvi urednik je bil Jure Apih. _NEWLINE_Ob 25-letnici delovanja in tristoti \xc5\xa1tevilki so v Cankarjevem domu odprli razstavo nagrajenih in v finale izbranih del petindvajsetega nate\xc4\x8daja Zlati MM, najbolj\xc5\xa1im pa podelili nagrade in priznanja. Podelili so Diplomo zlati MM in Zlati trak odli\xc4\x8dnosti, ki ga Marketing magazin podeljuje ob svoji 25-letnici agencijam. _NEWLINE_Funkcijo glavnega urednika je Jure Apih izvajal od ustanovitve do leta 2006.  Leta 2007 ga je nasledil Bo\xc5\xa1tjan Tadel, takrat je iz\xc5\xa1el tudi oblikovno in vsebinsko prenovljeni Marketing magazin, ki je osredno pozornost posve\xc4\x8dal okoljskim spremembam in tr\xc5\xbeenjskim prilo\xc5\xbenostim, ki jih te prina\xc5\xa1ajo. _NEWLINE_Leta 2008 se je zamenjal tudi lastnik, saj je 30. januarja 2008 \xc4\x8dasopisno zalo\xc5\xbeni\xc5\xa1ko podjetje Delo mese\xc4\x8dnik Marketing magazin prodalo podjetju Medijski partner. Za nakup se je dogovoril takratni dru\xc5\xbebenik podjetja Medijski partner in Skladovnice kreativne industrije Bo\xc5\xbeidar Novak, ki 10 let pi\xc5\xa1e kolumne v revijo Marketing magazin. Dogovarjal se je z direktorjema \xc4\x8dasnika Delo, Juretom Apihom in Danilom Slivnikom . Delo je namre\xc4\x8d nameravalo opustiti revijo. Nakup je izpeljal takratni direktor Medijskega partnerja Marjan Novak._NEWLINE_ To leto je bilo prelomno za revijo, saj je pred poletjem do\xc5\xbeivela vnovi\xc4\x8dno prenovo, pri vsebinski prenovi pa so nadaljevali \xc5\xbee prej zastavljeno smer, in sicer \xc5\xa1iritev na \xc4\x8dim bolj celostne tr\xc5\xbeenjske teme. _NEWLINE_Takrat so tudi prenovili spletno stran marketingmagazin.si, ki je prej delovala na spletnem naslovu mmportal.delo.si._NEWLINE_Za Bo\xc5\xa1tjanom Tadlom je Marketing magazinu urednikovala Maja Jan\xc4\x8di\xc4\x8d, ob za\xc4\x8detku druge polovice leta 2009 pa je funkcijo odgovornega urednika prevzel Marjan Novak. _NEWLINE_Konec septembra 2014 je iz\xc5\xa1la jubilejna 400 \xc5\xa1tevilka revije. Na Smledniku so se praznovanju ob izzidu pridru\xc5\xbeili \xc5\xa1tevilni bralci in soustvarjalci slovenske marketin\xc5\xa1ko ogla\xc5\xa1evalske krajine in sorodnih strok, kjer sta odgovorni urednik revije Marketing magazin Marjan Novak in ustanovitelj Jure Apih obujala spomine. Ob nastanku revije je bilo namre\xc4\x8d poslanstvo Marketing magazina izgradnja temeljev marketin\xc5\xa1ke oziroma ogla\xc5\xa1evalske infrastrukture. Danes je tako revija ve\xc4\x8dja, bolj bogata z informacijami, pluralna, odprta in druga\xc4\x8dna, saj se je spremenilo tudi njeno poslanstvo.'